cyanic-selkie/wikianc huggingface dataset:
Captain America 2: Ο Στρατιώτης του Χειμώνα
Γυρίσματα
Τα γυρίσματα της ταινίας ξεκίνησαν την 1η Απριλίου 2013 στα Raleigh Studios στο Λος Άντζελες, υπό τον τίτλο Freezer Burn. Οι σκηνές που λαμβάνουν χώρα στο Lemurian Star γυρίστηκαν στο πλοίο Sea Launch Commander, το οποίο βρίσκεται αγκυροβολημένο στο Λονγκ Μπιτς της Καλιφόρνια. Στις αρχές Μαΐου, ο Ντόμινικ Κούπερ επιβεβαίωσε πως θα επέστρεφε ως Χάουαρντ Σταρκ. Στις 14 Μαΐου 2013, η παραγωγή μεταφέρθηκε στην Ουάσινγκτον Ντι Σι με τα γυρίσματα να λαμβάνουν χώρα στο National Mall και στη Γέφυρα Θεόδωρος Ρούζβελτ. Την επόμενη μέρα, ο Γκάρι Σάντλινγκ εθεάθη στο σκηνικό να επαναλαμβάνει τον ρόλο του ως Γερουσιαστής Στερν από την ταινία Iron Man 2. Επιπλέον τοποθεσίες γυρισμάτων στην Ουάσινγκτον Ντι Σι περιλαμβάνουν το ξενοδοχείο Willard και το Dupont Circle.
Τα γυρίσματα στο Κλίβελαντ ξεκίνησαν στις 17 Μαΐου και ήταν προγραμματισμένο να διαρκέσουν έως τα μέσα Ιουνίου, ενώ θα λάμβαναν χώρα στον δυτικό αυτοκινητόδρομο Shoreway, στη νότια εγκατάσταση επεξεργασίας λυμάτων του χωριού Καϊαχόγκα Χάιτς στο Οχάιο και στο φράγμα Lakeview Cemetery. Το Κλίβελαντ επιλέχθηκε ως η περιοχή που θα αντιπροσώπευε την Ουάσινγκτον Ντι Σι στην ταινία, με τον Ανατολικό 6ο δρόμο της πόλης να εξυπηρετεί ως τον 7ο και D δρόμο της Νοτιοδυτικής Ουάσινγκτον Ντι Σι. Άλλες τοποθεσίες του Κλίβελαντ όπου έγιναν γυρίσματα συμπεριλαμβάνουν την Ομοσπονδιακή Εφεδρική Τράπεζα, τη Δημόσια Βιβλιοθήκη, το Πανεπιστήμιο του Κλίβελαντ, την Arcade, τον Κεντρικό Πύργο της πόλης, το Μουσείο Τέχνης και το κτίριο της Δυτικής Reserve Historical Society. Εσωτερικά γυρίσματα έγιναν επίσης σε ιδιωτικά σπίτια και στην εκκλησία των Ιερατικών Προσκυνητών στην πόλη Τρεμόντ. Τα γυρίσματα στο Κλίβελαντ ολοκληρώθηκαν στις 27 Ιουνίου 2013.
Σε αντίθεση με το γρήγορο μοντάζ και τις κινούμενες κάμερες των σύγχρονων ταινιών δράσης, ο Στρατιώτης του Χειμώνα στόχευσε στην ύπαρξη μεγαλύτερων σε διάρκεια σκηνών δράσης οι οποίες έδιναν την αίσθηση του σφιξίματος στο στομάχι και της επικινδυνότητας. Οι Ρούσο ανέφεραν τη σκηνή με τη ληστεία της τράπεζας στην ταινία Ένταση ως μεγάλη επιρροή και την οποία περιέγραψαν ως «τα πιο έντονα οκτώ λεπτά κινηματογράφησης που είδα ποτέ σε μια κινηματογραφική αίθουσα», καθώς και σκηνές δράσης που σκηνοθέτησε ο Μπράιαν Ντε Πάλμα όπως τη σκηνή της ληστείας στην υπόγεια κρύπτη της ταινίας Επικίνδυνη Αποστολή, όπου «πολύ αγαπημένοι χαρακτήρες τοποθετούνται σε αδύνατες καταστάσεις, οι οποίες οδηγούν το κοινό στα άκρα αγωνιώντας για πώς θα καταφέρουν να βγουν από εκεί». Παραδείγματα τέτοιου τύπου σκηνών περιλαμβάνουν οι ενέδρες που στήνονται στον Νικ Φιούρι στο δρόμο και στον Captain America στον ανελκυστήρα.
Μετά-παραγωγή
thumb|left|Η Χέιλι Άτγουελ ως Πέγκι Κάρτερ πριν (πάνω) και μετά (κάτω) την ψηφιακή επεξεργασία ώστε να δείχνει μεγαλύτερη στην ταινία Κάποια επιπλέον γυρίσματα έγιναν τον Δεκέμβριο του 2013 και τον Ιανουάριο του 2014 έτσι ώστε οι Ρούσο να δείξουν με περισσότερη ακρίβεια το πού βρισκόταν ο κάθε χαρακτήρας μετά την ήττα της Α.Σ.Π.Ι.Δ.Α. κι έχοντας διαβάσει το σενάριο της ταινίας Εκδικητές: Η Εποχή του Ultron για να καθοδηγήσουν τις επιλογές τους. Ο Τζος Γουίντον, σκηνοθέτης των ταινιών Οι Εκδικητές και Εκδικητές: Η Εποχή του Ultron, έγραψε και σκηνοθέτησε την σκηνή που υπήρχε μετά τους τίτλους τέλους της ταινίας, στην οποία εμφανίζονται οι Quicksilber, Scarlet Witch και Μπάρον Βόλφγκανγκ βον Στράκερ. Το λογότυπο με τον τίτλο της ταινίας σχεδίασε η εταιρία Sarofsky, η οποία συνεργάζεται με τους Ρούσο από τη σειρά Community. Για το λογότυπο, η Sarofsky δούλεψε μαζί με τον καλλιτέχνη των κόμικ Ντέιβιντ Μακ.
Ο Άντονι Μακί είπε πως τα αδέλφια Ρούσο βασίστηκαν στην ελάχιστη δυνατή χρήση εικόνων δημιουργημένων σε υπολογιστή (CGI) δηλώνοντας: «Οι Ρούσο, αυτό που έκαναν ήταν εξαιρετικό, ήθελαν να διατηρήσουν τις ζωντανές σκηνές, μια μορφή τέχνης η οποία πεθαίνει. Αν μπορούσαν να το κάνουν, το έκαναν. Αν μπορούσαμε να το κάνουμε, το κάναμε. Ήθελαν να προσθέσουν όσο το δυνατόν λιγότερο CGI. Για αυτό τον λόγο η ταινία δείχνει τόσο εξαιρετική». Παρ'όλα αυτά, έξι εταιρίες ειδικών εφέ εμπλέκονται στη δημιουργία των οπτικών εφέ της ταινίας, συμπεριλαμβανομένων των Industrial Light & Magic (ILM), Scanline VFX, Lola VFX, Luma Pictures, Whiskytree και The Embassy, με την οπτικοποίηση να ολοκληρώνεται από την Proof. Η ταινία περιέχει 2500 λήψεις οπτικών εφέ, με τις 900 να γίνονται από την ILM. Η ταινία περιείχε εκτεταμένη χρήση ψηφιακών σωσιών. Ο Ράσελ Ερλ, ο επικεφαλής των οπτικών εφέ της ILM, είπε: «Ο χαρακτήρας στον οποίο κάναμε την περισσότερη δουλειά ήταν ο Falcon. Γνωρίζαμε πως θα έπρεπε να κάνουμε CG φτερά. Κάναμε επίσης κάποιες λήψεις με καλώδια και με κασκαντέρ, εφαρμόζοντας αργότερα το κεφάλι του ηθοποιού σε αυτές. Και χρειαζόμασταν έναν πολύ καλό ψηφιακό σωσία».
Η εταιρία Lola VFX, η οποία δούλεψε πάνω στις σκηνές του Στιβ Ρότζερς πριν αυτός πάρει τον ορό τόσο σε αυτήν την ταινία όσο και στην προηγούμενη, Ο Πρώτος Εκδικητής: Captain America, δούλεψε επίσης πάνω στις λήψεις που περιελάμβαναν την ηλικιωμένη Πέγκι Κάρτερ. Αυτό περιελάμβανε την μεταφορά των χαρακτηριστικών μιας ηλικιωμένης ηθοποιού στο πρόσωπο της ηθοποιού Χέιλι Άτγουελ, η οποία είχε γυρίσει τις σκηνές της χωρίς μακιγιάζ, παρά μόνο έχοντας κάποιους δείκτες παρακολούθησης στο πρόσωπό της.
Τα helicarriers έγιναν εξ'ολοκλήρου ψηφιακά. Ο Ερλ είπε: «Στους [Εκδικητές] ήταν απλά ένα αεροσκάφος, τώρα είναι ένα αεροσκάφος με την προσθήκη μεγάλου μεγέθους μαχών πάνω σε αυτό. Βρισκόμασταν παντού στα helicarriers [με τις ψηφιακές κάμερες]. Βρισκόμασταν στα καταστρώματα, πετούσαμε δίπλα από αυτά. Είχαμε πολλές κοντινές λήψεις και σε διαφορετικές γωνίες. Δεν είχαμε μόνο ένα helicarrier, είχαμε τρία. Και συν τοις άλλοις, έπρεπε να τα καταστρέψουμε όλα». Αυτό το CGI περιβάλλον χρησιμοποιήθηκε επίσης για τα κοντινά πλάνα. Ο Ερλ είπε: «Η πρόκληση ήταν να εισέλθουμε σε όλες τις λεπτομέρειες και να το κάνουμε να δείχνει ένα πραγματικό, λειτουργικό σκάφος. Δημιουργήσαμε λεπτομέρειες στα κιγκλιδώματα και σε όλα τα πράγματα σε ανθρώπινη κλίμακα. ... Κατά τη διάρκεια της καταστροφής των αεροσκαφών, έπρεπε να έχουμε και λήψεις από τους εσωτερικούς χώρους - τους διαδρόμους και τους χώρους αποθήκευσης». Αρκετές από τις λήψεις στην Ουάσινγκτον Ντι Σι δημιουργήθηκαν ψηφιακά λόγω των πολλών περιορισμών πτήσεων στην πόλη, γεγονός που καθιστούσε απαραίτητη την αναδημιουργία των τοποθεσιών σε υπολογιστή. Ωστόσο, βιντεοσκοπήθηκαν εναέρια πλάνα της πόλης τα οποία χρησιμοποιήθηκαν σε σκηνές όπου περιελάμβαναν το Triskelion, το οποίο βρίσκεται στο νησί Θεόδωρος Ρούζβελτ στον ποταμό Πότομακ.
Δημιουργήθηκαν 350 διαφορετικές εκδοχές της ταινίας, για να ταιριάζει με τις διαφορετικές μορφές που θα κυκλοφορούσε τόσο στην εγχώρια αγορά, όσο και στη διεθνή. Οι διαφορετικές εκδοχές έπρεπε να ολοκληρωθούν σε 17 μέρες, σε αντίθεση με τον χρόνο των τριών με τεσσάρων εβδομάδων που χρειάζονταν οι σύγχρονες ταινίες, έτσι ώστε να κυκλοφορήσει την προκαθορισμένη ημέρα κυκλοφορίας της. Μία από τις διάφορες αλλαγές που έπρεπε να γίνουν για την κάθε διεθνή εκδοχή αφορούσε το περιεχόμενο της λίστας στο σημειωματάριο του Captain America που εμφανίζεται στην αρχή της ταινίας. Τα πρώτα πέντε αντικείμενα της λίστας ήταν διαφορετικά ανάλογα με το μέρος κυκλοφορίας της ταινίας, ενώ τα πέντε τελευταία αντικείμενα ήταν τα ίδια σε όλες τις εκδοχές. Η Marvel είχε πραγματοποιήσει διαδικτυακές δημοσκοπήσεις επιτρέποντας στους θαυμαστές να επιλέξουν τα αντικείμενα που θα συμπεριλαμβάνονταν στη λίστα της κυκλοφορίας της κάθε χώρας.
Μουσική
Τον Ιούνιο του 2013, ο Χένρι Τζάκμαν ανακοίνωσε πως θα συνέθετε τη μουσική επένδυση της ταινίας. Σχετικά με τη μουσική επένδυση, ο Τζάκμαν είπε: «...είναι 50% παραγωγή και όλα τα κόλπα που έμαθα όλα αυτά τα χρόνια στη μουσική βιομηχανία, αλλά είναι επίσης αυτό το είδος ένεσης που εμπεριέχει συμφωνική, θεματική, ηρωική μουσική, και όλα μαζί ενώνονται κάπως σε ένα μιούζικαλ και, ελπίζω, συνεκτικό κομμάτι».
Το soundtrack άλμπουμ κυκλοφόρησε από την Hollywood Records την 1η Απριλίου 2014.
Προώθηση
Τον Ιούλιο του 2013, τα Marvel Studios κυκλοφόρησαν μια αφίσα που απεικόνιζε την ασπίδα του Captain America κατεστραμμένη και αποχρωματισμένη. Η εφημερίδα Los Angeles Times έγραψε πως «η εικόνα προϊδεάζει πως [ο Captain America] μπορεί να αντιμετωπίσει σοβαρές μάχες στη συνέχεια», ενώ το περιοδικό Rolling Stone πως «η εικόνα υπαινίσσεται ένα πιο σκοτεινό θέμα για τη συνέχεια». Αργότερα τον ίδιο μήνα, ο πρόεδρος των Marvel Studio και παραγωγός Κέβιν Φάιγκι, οι σκηνοθέτες Τζο και Άντονι Ρούσο και τα μέλη του καστ Κρις Έβανς, Σκάρλετ Τζοχάνσον, Σάμιουελ Λ. Τζάκσον, Σεμπάστιαν Σταν, Άντονι Μακί, Κόμπι Σμόλντερς, Έμιλι ΒανΚαμπ και Φρανκ Γκρίλο, βρέθηκαν σε ένα πάνελ της Διεθνούς Comic-Con του Σαν Ντιέγκο, όπου παρουσίασαν υλικό από την ταινία. Επιπρόσθετα, η Marvel δημιούργησε θαλάμους οι οποίοι απεικόνιζαν μια Smithsonian-τύπου έκθεση, δείχνοντας τον Captain America και την ομάδα του από την ταινία Ο Πρώτος Εκδικητής: Captain America. Στο τέλος του μήνα, το κοινό πήρε μια γεύση από την ταινία μαζί με μερικά από τα άλλα πρότζεκτ της Marvel για τη δεύτερη φάση, στην εκδήλωση του Disney XD που διοργάνωσε η Disney για τους θαυμαστές.
Τον Ιανουάριο του 2014, η Disney ανακοίνωσε πως προς τιμήν της ταινίας, ο Captain America θα έκανε κάποιες εμφανίσεις στη Disneyland. Οι συναντήσεις με τους θαυμαστές ξεκίνησαν στις 7 Μαρτίου 2014 με το γεγονός να έχει την ονομασία Captain America: The Living Legend and Symbol of Courage (ελεύθερη μετάφραση: Captain America: Ο Ζωντανός Θρύλος και Σύμβολο Θάρρους), ενώ έλαβαν χώρα στο κτίριο Innoventions του Tomorrowland. Επίσης, τον Ιανουάριο, τα Marvel Comics κυκλοφόρησαν ένα πρελούδιο ψηφιακό κόμικ με τον τίτλο Marvel's Captain America: The Winter Soldier Infinite Comic, το οποίο έγραψε ο Πίτερ Ντέιβιντ και σχεδίασε ο Ροκ-Χι Κιμ. Στο κόμικ βλέπουμε την επιστροφή του «Zodiac», του μυστηριώδους όπλου που είδαμε για πρώτη φορά στην ταινία μικρού μήκους Agent Carter, το οποίο έπεσε σε λάθος χέρια. Οι Captain America, Black Widow και Ράμλοου πρέπει να εντοπίσουν το πού βρίσκεται και να το θέσουν και πάλι υπό την προστασία της Α.Σ.Π.Ι.Δ.Α..
Το πρώτο τηλεοπτικό σποτ για τον Captain America 2: Ο Στρατιώτης του Χειμώνα μεταδόθηκε κατά τη διάρκεια του Super Bowl στις 2 Φεβρουαρίου 2014. Σύμφωνα με το περιοδικό The Hollywood Reporter, η Disney πλήρωσε $4 εκατομμύρια για κάθε 30 δευτερόλεπτα προβολής του σποτ. Η εφημερίδα Los Angeles Times έγραψε: «Το βίντεο το οποίο προωθεί την κυκλοφορία της ταινίας στις 4 Απριλίου είχε έναν εμφανή μελαγχολικό τόνο, καθώς ο πατριωτικός ήρωας του Κρις Έβανς έρχεται αντιμέτωπος με τις ηθικές ασάφειες της σύγχρονης εποχής». Επίσης, τον Φεβρουάριο, η Gameloft ανακοίνωσε την κυκλοφορία ενός παιχνιδιού για κινητά με τον τίτλο Captain America: The Winter Soldier – The Official Game, το οποίο θα κυκλοφορούσε συνδεδεμένο με την κυκλοφορία της ταινίας στα τέλη Μαρτίου 2014 για τις πλατφόρμες iOS και Android. Λίγες μέρες αργότερα, η General Motors ανακοίνωσε πως η Chevrolet συνεργάστηκε με τη Marvel Entertainment και παρείχε μια ειδικά σχεδιασμένη Chevrolet Corvette C7, την οποία χρησιμοποίησε η Black Widow στην ταινία. Το όχημα έκανε το ντεμπούτο του στην έκθεση αυτοκινήτων του Σικάγο το 2014, όπου οι θαυμαστές έλαβαν μια περιορισμένη έκδοση κόμικ του Captain America. Για την προώθηση της ταινίας, ο Έβανς ονομάστηκε ως ο μεγάλος τελετάρχης των αγώνων ταχύτητας Daytona 500 για το 2014. Αργότερα μέσα στον μήνα, ένα τηλεοπτικό σποτ 30 δευτερολέπτων έλαβε «μεγάλης προσοχής στα κοινωνικά δίκτυα» για μια ατάκα που εμπεριείχε. Η ατάκα, η οποία ειπώθηκε από τον Captain America, υπονοούσε πως ο Νικ Φιούρι θα πέθαινε στην ταινία. Το περιοδικό The Hollywood Reporter έγραψε πως όλα έδειχναν λίγο πολύ προφανή, σημειώνοντας πως ο Τζάκσον, ο οποίος υποδύεται τον Φιούρι, θα επαναλάμβανε τον ρόλο του στην ταινία Εκδικητές: Η Εποχή του Ultron, επισημαίνοντας ωστόσο πως θα μπορούσε να είναι μία μετά θάνατον αναδρομική σκηνή.
Τον Μάρτιο του 2014, η Marvel κυκλοφόρησε μία εφαρμογή η οποία επέτρεπε στους θαυμαστές να βγάλουν φωτογραφία με τον Captain America και να την μοιραστούν στο Instagram και στο Twitter, χρησιμοποιώντας ειδικά hashtags τα οποία θα επέτρεπαν το ξεκλείδωμα 10 προώρων προβολών της ταινίας στις Ηνωμένες Πολιτείες, και οι οποίες έλαβαν χώρα στις 20 Μαρτίου. Στις 18 Μαρτίου, το ABC μετέδωσε ένα ειδικό τηλεοπτικό επεισόδιο μιας ώρας με τον τίτλο Marvel Studios: Assembling a Universe, το οποίο περιελάμβανε μια κρυφή ματιά στην ταινία Captain America 2: Ο Στρατιώτης του Χειμώνα. Την 1η Απριλίου 2014, ο Έβανς και ο Σταν κτύπησαν το καμπανάκι ανοίγματος του Χρηματιστηρίου της Νέας Υόρκης προς τιμήν της κινηματογραφικής κυκλοφορίας της ταινίας, ενώ ο Τζάκσον συμμετείχε σε διαφημίσεις της Sky Broadband.
Κυκλοφορία
Το Captain America 2: Ο Στρατιώτης του Χειμώνα κυκλοφόρησε σε 32 αγορές στις 26 Μαρτίου 2014 και στη Βόρεια Αμερική στις 4 Απριλίου 2014 σε 2D, 3D και IMAX 3D μορφή. Η ταινία έκανε ντεμπούτο σε 668 IMAX οθόνες παγκοσμίως, αριθμός ρεκόρ για ταινίες που κυκλοφόρησαν τον μήνα Απρίλιο. Η παγκόσμια πρεμιέρα έλαβε χώρα στις 13 Μαρτίου 2014 στο El Capitan Theatre στο Χόλιγουντ, Καλιφόρνια. Η πρεμιέρα στο Παρίσι έγινε στις 17 Μαρτίου στο Le Grand Rex, στο Λονδίνο στις 20 Μαρτίου στο Westfield London, στο Πεκίνο στις 24 Μαρτίου και στο Κλίβελαντ την 1η Απριλίου. Σε μία από τις πρεμιέρες, ο Κρις Έβανς και η Σκάρλετ Τζοχάνσον δημοπράτησαν πάσα για φιλανθρωπικό σκοπό. Η ταινία Captain America 2: Ο Στρατιώτης του Χειμώνα αποτελεί μέρος της Δεύτερης Φάσης του MCU.
Home media
Η ταινία Captain America 2: Ο Στρατιώτης του Χειμώνα κυκλοφόρησε από τη Walt Disney Studios Home Entertainment για ψηφιακή λήψη στις 19 Αυγούστου 2014, και σε Blu-ray, Blu-ray 3D και DVD στις 9 Σεπτεμβρίου. Οι δίσκοι Blu-ray και DVD περιείχαν ένθετα με υλικό πίσω από τις κάμερες, ηχητικό σχολιασμό, κομμένες σκηνές και αστείες στιγμές από τα γυρίσματα.
Η ταινία συμπεριλήφθηκε επίσης σε ένα πακέτο 13 δίσκων με τον τίτλο «Κινηματογραφικό Σύμπαν της Marvel: Η Συλλογή της Δεύτερης Φάσης», το οποίο περιείχε όλες τις ταινίες της δεύτερης φάσης από το κινηματογραφικό σύμπαν της Marvel. Κυκλοφόρησε στις 8 Δεκεμβρίου 2015. Η ταινία κυκλοφόρησε επίσης και σε 4K UHD Blu-Ray μορφή στις 23 Απριλίου 2019.
Box office
Το Captain America 2: Ο Στρατιώτης του Χειμώνα είχε έσοδα $259.8 εκατομμύρια στη Βόρεια Αμερική και $454.7 εκατομμύρια σε άλλες περιοχές, φτάνοντας συνολικά τα $714.4 εκατομμύρια παγκοσμίως. Έγινε η πέμπτη ταινία με τις περισσότερες εισπράξεις για το 2014 παγκοσμίως. Συνυπολογίζοντας όλα τα έξοδα και τα έσοδα της ταινίας από το box office, καθώς και από τα συμπληρωματικά έσοδα από πωλήσεις κι ενοικιάσεις DVD, το Deadline Hollywood υπολόγισε το διαδικτυακό κέρδος της ταινίας να είναι $166.2 εκατομμύρια, τοποθετώντας την στην ένατη θέση της λίστας του 2014 με τα «Πιο Πολύτιμα Blockbusters».
Το πρώτο βράδυ προβολής (Πέμπτη), το Captain America 2: Ο Στρατιώτης του Χειμώνα είχε έσοδα $10.2 εκατομμύρια, υπερδιπλάσια από τα αντίστοιχα έσοδα της πρώτης ταινίας, Ο Πρώτος Εκδικητής: Captain America. Έθεσε νέα ρεκόρ για τον μήνα Απρίλιο με τα έσοδα της Παρασκευής ($36.9 εκατομμύρια) και τα έσοδα πρώτου Σαββατοκύριακου προβολής ($95.0 εκατομμύρια), ενώ το πρώτο Σαββατοκύριακο είχε 46% αύξηση εσόδων σε σχέση με την πρώτη ταινία. Η ταινία διατήρησε την πρώτη θέση στο box office για τρία συναπτά Σαββατοκύριακα, πριν ξεπεραστεί από την ταινία Η Άλλη Γυναίκα το τέταρτο Σαββατοκύριακο. Η ταινία κατάφερε να έχει τα περισσότερα συνολικά έσοδα ανάμεσα στις ταινίες που κυκλοφόρησαν τον μήνα Απρίλιο, ενώ στο τέλος της κυκλοφορίας της, ήταν η πέμπτη ταινία του 2014 με τα περισσότερα έσοδα στην εγχώρια αγορά, πίσω από τις ταινίες Ελεύθερος Σκοπευτής, The Hunger Games: Επανάσταση - Μέρος 1, Φύλακες του Γαλαξία και Η Ταινία Lego.
Το Captain America 2: Ο Στρατιώτης του Χειμώνα βρέθηκε στην κορυφή του διεθνούς box office, με κυκλοφορία σε 32 αγορές, το πρώτο Σαββατοκύριακο προβολής, με έσοδα $75.2 εκατομμύρια. Η ταινία έκανε το ντεμπούτο της στην πρώτη θέση σε αρκετές επικράτειες, συμπεριλαμβανομένων των Αυστραλία, Κίνα και Ρωσία, ενώ στην Κίνα έθεσε ρεκόρ εσόδων πρώτου τριημέρου για ταινίες της Disney, με έσοδα $38.81 εκατομμύρια. Εκτός Βορείου Αμερικής βρέθηκε στην κορυφή του box office για δύο συνεχόμενα Σαββατοκύριακα, ακολουθούμενα από δύο Σαββατοκύριακα στη δεύτερη θέση, πίσω από την ταινία Ρίο 2.
Κριτικές
Η σελίδα συλλογής κριτικών Rotten Tomatoes αναφέρει ποσοστό αποδοχής της ταινίας 90%, βασισμένο σε 292 κριτικές. Στο τμήμα ομοφωνίας διαβάζουμε: «Γεμάτο σασπένς και πολιτικά έξυπνο, το Captain America 2: Ο Στρατιώτης του Χειμώνα αποτελεί μια πολύ καλή είσοδο στον κανόνα των Εκδικητών και σίγουρα θα συγκινήσει τους φανατικούς θαυμαστές της Marvel». Η σελίδα συλλογής κριτικών Metacritic, απένειμε ένα σκορ 70% βασισμένο σε 48 κριτικές, με την ένδειξη «γενικά ευνοϊκές κριτικές». Το κοινό, ψηφίζοντας στη σελίδα του CinemaScore, έδωσε στην ταινία βαθμό «A» σε μια κλίμακα από το A+ μέχρι το F.
Ο Τοντ ΜακΚάρθι από το περιοδικό The Hollywood Reporter είπε πως η ταινία «κάνει (για τη Marvel) το τολμηρό βήμα να μειώσει το CGI θέαμα στο ελάχιστο δυνατό προς όφελος της αναβίωσης της δράσης της παλιάς σχολής, της εκπληκτικής ανάπτυξης χαρακτήρων και της ενδιαφέρουσας αγωνίας». Ο Σκοτ Φούντας από το περιοδικό Variety είπε πως η ταινία είναι «γεμάτη από δραματικές σκηνές που σου κόβουν την ανάσα όπως υπαγορεύει το είδος της, αλλά εξίσου πλούσια σε ησυχία και τρυφερές στιγμές των χαρακτήρων που έκαναν και την πρώτη ταινία μοναδική ανάμεσα στις πρόσφατες κυκλοφορίες της Marvel». Ο Ρίτσαρντ Ρόπερ από την εφημερίδα Chicago Sun-Times τη θεώρησε «ακόμα ένα σταθερό κεφάλαιο στην ιστορία της μεγάλης οθόνης της Marvel», αν και τη συνέκρινε δυσμενώς με τις ταινίες Οι Εκδικητές, Iron Man και Iron Man 3. Ο Όουεν Γκλέιμπερμαν από το περιοδικό Entertainment Weekly επεσήμανε την επικαιρότητα της ταινίας και τη συνέκρινε με την ταινία Ο Σκοτεινός Ιππότης (2008). Ο Τάι Μπουρ της εφημερίδας The Boston Globe είπε πως η ταινία «προσφέρει όλο το 3D CGI χάος που το κοινό έμαθε να αναμένει από το Marvel μεγαθήριο της ψυχαγωγίας, αλλά υπάρχει σκοτάδι και σύγχυση ακριβώς κάτω από την επιφάνεια του αντίστοιχου κόμικ». Ο Τζο Μόργκενστερν από την εφημερίδα The Wall Street Journal επαίνεσε «το συναισθηματικό εύρος» της ταινίας και τις αποχρώσεις της, ενώ ένιωσε πως διόρθωσε «και με το παραπάνω» όλες τις ελλείψεις που υπήρχαν στον Πρώτο Εκδικητή.
Αρκετοί κριτικοί έκαναν συγκρίσεις μεταξύ του Στρατιώτη του Χειμώνα και της σειράς βιντεοπαιχνιδιών Metal Gear Solid. Η Gameranx συνέκρινε την ταινία με το βιντεοπαιχνίδι της σειράς Metal Gear Solid 2: Sons of Liberty (2001), δηλώνοντας πως το πρώτο μισό του Στρατιώτη του Χειμώνα «μοιάζει πιθανά σαν την πιο κοντινή κινηματογραφική προσαρμογή που έχουμε για το Metal Gear Solid 2», με παρόμοια στοιχεία συμπεριλαμβανομένων των «μυστικότητας, ομάδας κακών, μαχών σώμα με σώμα, ακόμα και του ηθικού διλήμματος του να θυσιάσεις τις ελευθερίες ενός ατόμου με αντάλλαγμα το αίσθημα της ασφάλειας». Το περιοδικό Entertainment Weekly σημείωσε πως η αποστολή στην αρχή της ταινίας «αποδίδεται ως μια Metal Gear Solid αποστολή μυστικότητας», ενώ ο Μαξ Κρόουφορντ από το Eye For Film έγραψε επίσης πως η πρώτη σκηνή «χωρίς αμφιβολία θα είναι πολύ οικεία σε όποιον έχει παίξει ποτέ το βιντεοπαιχνίδι Metal Gear Solid 2».
Συνέχεια
Η τρίτη ταινία της σειράς ταινιών Captain America με τίτλο Captain America: Εμφύλιος Πόλεμος κυκλοφόρησε στις 6 Μαΐου 2016 και σκηνοθετήθηκε από τα αδέλφια Ρούσο. Οι Έβανς, Τζοχάνσον, Σταν, Μακί, ΒανΚαμπ και Γκρίλο επαναλαμβάνουν τους ρόλους τους από την ταινία Ο Στρατιώτης του Χειμώνα, ενώ στο καστ προστίθενται και οι Ρόμπερτ Ντάουνι Τζούνιορ ως Τονι Σταρκ/Iron Man, Πολ Μπέτανι ως Vision, Τζέρεμι Ρένερ ως Κλιντ Μπάρτον/Hawkeye, Ντον Τσιντλ ως Τζέιμς «Ρόουντι» Ρόουντς/War Machine, Ελίζαμπεθ Όλσεν ως Γουάντα Μάξιμοφ/Scarlet Witch, Πολ Ραντ ως Σκοτ Λανγκ/Ant-Man και Γουίλιαμ Χερτ ως Θαδδαίος «Θάντερμπολτ» Ρος, οι οποίοι επαναλαμβάνουν τους ρόλους τους από προηγούμενες ταινίες του κινηματογραφικού σύμπαντος της Marvel. Στο καστ της ταινίας προστέθηκαν επίσης οι Τσάντγουικ Μπόουσμαν και Τομ Χόλλαντ, οι οποίοι έχουν τους ρόλους των Τ'Τσάλα/Black Panther και Πίτερ Πάρκερ/Spider-Man αντίστοιχα.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2014 Κατηγορία:Ταινίες βασισμένες σε κόμικς της Marvel Κατηγορία:Αμερικανικές θρίλερ ταινίες δράσης Κατηγορία:Ταινίες σίκουελ Κατηγορία:Αμερικανικές ταινίες δράσης - επιστημονικής φαντασίας Κατηγορία:Αμνησία σε ταινίες Κατηγορία:Αμερικανικές πολιτικές θρίλερ ταινίες Κατηγορία:Ταινίες γυρισμένες στην Ουάσινγκτον, Π.Κ. Κατηγορία:Ταινίες γυρισμένες στο Λος Άντζελες Κατηγορία:Ταινίες γυρισμένες στο Κλίβελαντ Κατηγορία:Ταινίες τοποθετημένες στο Νιου Τζέρσεϊ Κατηγορία:Ταινίες της Δεύτερης Φάσης του Κινηματογραφικού Σύμπαντος της Marvel Κατηγορία:Captain America (σειρά ταινιών) Κατηγορία:Crossover ταινίες με υπερήρωες Κατηγορία:Ταινίες με μουσική σύνθεση Χένρι Τζάκμαν Κατηγορία:Ταινίες 4DX Κατηγορία:Ταινίες IMAX
Χανς Μούλτσερ
Ο Χανς Μούλτσερ (γερμανικά: Hans Multscher, περ.1400-1467) ήταν Γερμανός ρεαλιστής γλύπτης, χαράκτης και ζωγράφος από την περιοχή της Βαυαρίας. Το ύφος του επηρεάστηκε από το Φλαμανδό γλύπτη Κλάους Σλούτερ (1340-1405/06), ενώ ο ίδιος αποτέλεσε σημαντική προσωπικότητα της μετάβασης από το διεθνές γοτθικό σε ένα πιο νατουραλιστικό ιδίωμα σε συμφωνία με την αναγεννησιακή τέχνη, που ξετυλιγόταν νοτίως των Άλπεων. Ο Μούλτσερ υπήρξε επιτυχημένος οικονομικά καλλιτέχνης, προσλαμβάνοντας έως και 16 βοηθούς στο εργαστήριό του μια δεδομένη στιγμή. Στην τεράστια παραγωγική του ικανότητα οφείλεται σε μεγάλο βαθμό η ευρεία διάδοση του βορειοευρωπαϊκού ρεαλισμού.
Τα διασημότερα έργα του Μούλτσερ είναι η περίφημη Αγία Τράπεζα του Βούρτσαχερ (1437) και επίσης εκείνη του Στέρτσινγκ (1457) στο Τιρόλο (σήμερα στεγάζεται στο «Μουσείο Μούλτσερ» του Στέρτσινγκ).
Βιογραφικά στοιχεία
thumb|230px|«Μαρία η Μαγδαληνή» (περ. 1465), Liebieghaus, Φρανκφούρτη. Γεννημένος το 1400 στο Reichenhofen της Βαυαρίας, ο Μούλτσερ αναφέρεται για πρώτη φορά με την ιδιότητα του γλύπτη το 1427, τη χρονιά που νυμφεύθηκε την Adelheid Kitzin στην Ουλμ. Το πρώιμο έργο του μαρτυρά επιρροή από την Ευρωπαϊκή Αναγέννηση και αφήνει να εννοηθεί πως είχε ταξιδέψει στις Κάτω Χώρες, τη Βουργουνδία και τη Γαλλία. Διαθέτουμε επίσης την πληροφορία πως την ίδια χρονιά έγινε επίτιμος δημότης της Ουλμ, όπου και φαίνεται πως εγκαταστάθηκε μόνιμα και δημιούργησε το προσωπικό του εργαστήριο. Οι εργαζόμενοι εκεί βοηθοί έφτασαν τους 16, συμπεριλαμβανομένου του αδερφού του, Χάινριχ.
Η Αγία Τράπεζα του Βούρτσαχερ και άλλα έργα
Το 1427 ο Μούλτσερ σκάλισε φιγούρες του Καρλομάγνου και έφιππα αγάλματα των βασιλέων της Πολωνίας και της Βοημίας για την ανατολική πρόσοψη του δημαρχείου της Ουλμ. Το 1437 ζωγράφισε την Αγία Τράπεζα του Βούρτσαχερ (σήμερα χαμένο έργο εν μέρει), το μοναδικό έργο ζωγραφικής που σύμφωνα με κάποιους ειδικούς μπορεί να του αποδοθεί με σιγουριά. Το τελευταίο παρουσιάζει ένα ρεαλισμό παρόμοιο με τη σύγχρονή του φλαμανδική παραγωγή παρά με τη γερμανική, ωστόσο θεωρείται το σημαντικότερο γερμανικό για το 15ο αιώνα.
Αρχικά υπήρχε ένας σκαλιστός κεντρικός Βωμός, όπου απεικονιζόταν μια σκηνή Σταύρωσης. Όταν τα πλευρικά φύλλα έκλειναν, η Αγία Τράπεζα παρουσίαζε τέσσερις σκηνές από τη ζωή της Παναγίας: τη «Γέννηση», την «Προσκύνηση των Μάγων», την «Κάθοδο του Αγίου Πνεύματος» και την «Κοίμηση της Θεοτόκου». Η μέσα πλευρά των φύλλων παρουσίαζε τέσσερις σκηνές από τα Πάθη: ο «Χριστός στο Όρος των Ελαιών», ο «Χριστός μπροστά στον Πιλάτο», ο «Χριστός αίρων το Σταυρό» και η «Ανάσταση». Κάποια στιγμή η Αγία Τράπεζα αποσυναρμολογήθηκε και τα ίχνη της χάθηκαν. Τα μοναδικά κομμάτια που σώζονται είναι οι σκηνές ζωγραφικής (που στεγάζονται στο Εθνικό Μουσείο του Βερολίνου).
Αγία Τράπεζα του Στέρτσινγκ
thumb|left|280px|«Η Προσκύνηση των Μάγων» (1456), Μουσείο Μούλτσερ, Στέρτσινγκ.Το 1456, ο Μούλτσερ δέχτηκε προκαταβολή για μια Αγία Τράπεζα στο Στέρτσινγκ. Το έργο αυτό μαρτυρά την απόσχιση του Μούλτσερ από το λεγόμενο «μαλακό ύφος» και τη μεταστροφή προς ένα μεγαλύτερο βαθμό ρεαλισμού. Τα υφάσματα στα αγάλματά του έχουν σκαλιστεί με μεγαλύτερη δεξιοτεχνία, αφήνοντας υπόνοιες για το σχήμα του σώματος από κάτω. Το έργο αποτελείται από μαρμάρινες μορφές αγίων και της Παναγίας και ζωγραφιές. Δεν είναι εκατό τοις εκατό σίγουρο αν ο ίδιος Μούλτσερ άσκησε την τέχνη του ζωγράφου ή αν το έργο ανέλαβε κάποιος τεχνίτης από το εργαστήριό του.
Άλλα γνωστά έργα του Μούλτσερ είναι ένα πέτρινο γλυπτό των Αγίων Γεωργίου και Ιωάννη του Ευαγγελιστή (1450, Μίνστερ της Ουλμ) και ένα πέτρινο ανάγλυφο «Μοντέλο ενός Τάφου» (1435, Εθνικό Μουσείο Βαυαρίας, Μόναχο).
Κληρονομιά
Ο Χανς Μούλτσερ απεβίωσε το 1467 αφήνοντας ένα επιτυχημένο εργαστήριο και μια σημαντική συμβολή στην ανάπτυξη της Βορειοευρωπαϊκής Αναγεννησιακής τέχνης. Μετά το θάνατο του καλλιτέχνη, η πόλη της Ουλμ είχε την τύχη να βασιστεί στο εργαστήριο του Μίχελ Έρχαρτ (1440/45-1522). Ο τελευταίος είχε ήδη διδάξει τον μεγάλο γλύπτη του Βίρτσμπουργκ, Τίλμαν Ρίμενσνάιντερ (περ.1460-1531), ενώ ανέθρεψε κι έναν πολυτάλαντο γιο, το Γκρέγκορ Έρχαρτ (περ.1470-1540) που άφησε την Ουλμ για να ασκήσει την τέχνη του στο Άουγκσμπουργκ.
Βιβλιογραφία
<div class="references-small" style="font-size:85%; -moz-column-count:1; -webkit-column-count:1; column-count:1;">
Εξωτερικοί σύνδεσμοι
Κατηγορία:Γερμανοί γλύπτες Κατηγορία:Γερμανοί ζωγράφοι Κατηγορία:Γερμανοί χαράκτες Κατηγορία:Γλύπτες γοτθικού ρυθμού Κατηγορία:Ζωγράφοι γοτθικού ρυθμού Κατηγορία:Γλύπτες της Αναγέννησης Κατηγορία:Ζωγράφοι της Αναγέννησης Κατηγορία:Χαράκτες της Αναγέννησης
Αντώνιος Χρηστομάνος
Βιογραφικά στοιχεία
Γεννήθηκε στις 16 Οκτωβρίου 1871 στην Αθήνα. Πατέρας του ήταν ο Αναστάσιος και αδελφός του ο Κωνσταντίνος Χρηστομάνος, της γνωστής οικογένειας με καταγωγή από τους Πύργους (Κατράνιτσα) Εορδαίας. Ολοκλήρωσε τη βασική του εκπαίδευση στην Αθήνα και το 1887 εγγράφηκε στην Ιατρική Σχολή του Εθνικού Πανεπιστημίου. Μετά από έναν χρόνο μετέβη στη Βιέννη όπου συνέχισε τις σπουδές του στο εκεί Πανεπιστήμιο και το 1894 αναγορεύτηκε διδάκτωρ της ιατρικής. Κατά την παρουσία του εκεί εργάστηκε ως βοηθός των καθηγητών οφθαλμολογίας Fuchs και Nothnagel στα εργαστήρια τους.
Επέστρεψε στην Αθήνα και το 1897 διορίστηκε επιμελητής του χημικού και μικροβιολογικού εργαστηρίου του θεραπευτηρίου «Ο Ευαγγελισμός». Από το 1898 διετέλεσε επιμελητής του παθολογικού τμήματος υπό τον Νικόλαο Μακκά και υφηγητής της Γενικής Παθολογίας, την περίοδο 1899–1901 επιμελητής της παθολογικής κλινικής του Εθνικού Πανεπιστημίου υπό τον Γεώργιο Καραμήτσα, και το 1912 διευθυντής του παθολογικού τμήματος του Ευαγγελισμού. Το ίδιο έτος διορίστηκε καθηγητής της Γενικής Πειραματικής Παθολογίας, θέση που κράτησε μέχρι το 1921.
Εισήλθε στον πολιτικό χώρο από το 1921, έγινε γενικός διευθυντής του Υπουργείου Υγιεινής και εκλέχτηκε βουλευτής Νομού Σερρών το 1920 και το 1928, ενώ διετέλεσε Υπουργός Ταχυδρομείων, Τηλεγράφων και Τηλεφώνων στην Κυβέρνηση Σωτηρίου Κροκιδά του 1922, Υπουργός Συγκοινωνιών στην Κυβέρνηση Ελευθερίου Βενιζέλου του 1928 και Υφυπουργός Υγιεινής στην Κυβέρνηση Ελευθερίου Βενιζέλου του Ιουνίου 1929 μετά τον ανασχηματισμό.
Το 1925 ίδρυσε και έγινε πρόεδρος της Μακεδονικής Εκπαιδευτικής Εταιρείας, ενώ διετέλεσε πρόεδρος του Ιατρικού Συλλόγου Αθηνών, του Αντιφυματικού Συλλόγου, αντιπρόεδρος του Ελληνικού Συλλόγου Κοινωνίας των Εθνών και μέλος του Ελληνικού Ερυθρού Σταυρού. Το 1928 ήταν πρόεδρος και από το 1929 επίτιμος πρόεδρος της Ελληνικής Φιλοτελικής Εταιρείας. Απεβίωσε στην Αθήνα στις 24 Απριλίου 1933.
Επιστημονικές δημοσιεύσεις
Συνέγραψε αρκετές επιστημονικές δημοσιεύσεις. Μεταξύ αυτών :
Εξωτερικοί σύνδεσμοι
Κατηγορία:Καθηγητές Εθνικού και Καποδιστριακού πανεπιστημίου Αθηνών Κατηγορία:Έλληνες παθολόγοι Κατηγορία:Έλληνες υπουργοί Ταχυδρομείων, Τηλεγράφων και Τηλεφώνων Κατηγορία:Έλληνες υπουργοί Συγκοινωνιών Κατηγορία:Έλληνες υφυπουργοί Υγιεινής Κατηγορία:Βουλευτές Σερρών
Στίβεν Λάλας
Ο Στίβεν (Σταύρος) Λάλας είναι Ελληνοαμερικανός πρώην αξιωματούχος του Υπουργείου Εξωτερικών των Ηνωμένων Πολιτειών της Αμερικής. Γεννήθηκε στο Ντόβερ του Νιου Χάμσαϊρ των ΗΠΑ, το 1953. Κατηγορήθηκε για κατασκοπεία εις βάρος των ΗΠΑ σχετικά με τη μεταφορά ευαίσθητων στρατιωτικών και διπλωματικών εγγράφων προς την Ελλάδα και συνελήφθη στη βόρεια Βιρτζίνια το 1993. Κατά τη διάρκεια της δίκης του, δήλωσε ένοχος και καταδικάστηκε σε 14 χρόνια φυλάκισης. Αργότερα, του δόθηκε χάρη υπό περιοριστικούς όρους και μετεγκαταστάθηκε στην Ελλάδα για να υπηρετήσει το υπόλοιπο της ποινής του.
Κατασκοπεία
Κατά τη διάρκεια της κατασκοπευτικής του δραστηριότητας, ο Λάλας παρέδωσε στις ελληνικές αρχές περίπου 700 διαβαθμισμένα (μυστικά) έγγραφα τα οποία περιελάμβαναν πληροφορίες της Αμερικανικής κυβέρνησης σχετικά με στρατιωτικές επιχειρήσεις της Τουρκίας στο Αιγαίο και την Κύπρο, καθώς και απόψεις Αμερικανών διπλωματών για τα Σκόπια. Η δράση του εκτυλίχθηκε στην Αθήνα, τον τέταρτο διαδοχικά σταθμό του κατά τη διάρκεια της θητείας του στο Αμερικανικό Υπουργείο Εξωτερικών. Είχε επίσης εργαστεί στην Ταϊβάν, στην Σμύρνη, όπου ενδεχομένως στρατολογήθηκε ως κατάσκοπος από Έλληνες διπλωμάτες, το Βελιγράδι (1983-85) και την Κωνσταντινούπολη (1985-89). Οι Αμερικάνοι που διερεύνησαν την υπόθεση υποστήριξαν ότι ο Λάλας κέρδισε ένα ποσό της τάξεως των 24.000 δολαρίων, ως αντάλλαγμα για την πώληση εγγράφων σχετικά με στρατιωτικές εκτιμήσεις και πολιτικές αναλύσεις που αντάλλασσαν αξιωματούχοι της Αμερικανικής Πρεσβείας στην Αθήνα με τον Λευκό Οίκο. Επίσης, βρέθηκαν στην κατοχή του πληροφορίες σχετικά με αντιτρομοκρατικές δράσεις του FBI, καθώς και τα ονόματα και οι θέσεις εργασίας ανθρώπων της CIA στο εξωτερικό.
Σύλληψη
Το πρώτο σημάδι για την ταυτοποίηση του Λάλα ως κατασκόπου ήρθε από έναν Έλληνα αξιωματούχο της Ελληνικής Πρεσβείας της Ουάσινγκτον, σε συνομιλία του με Αμερικάνικο στέλεχος του ΥΠΕΞ των ΗΠΑ. Ο Έλληνας αξιωματούχος φάνηκε να γνωρίζει πληροφορίες που θα μπορούσαν να είχαν προέλθει μόνο μέσα από μυστικές επικοινωνίες μεταξύ της Αμερικανικής Πρεσβείας στην Αθήνα και το Λευκό Οίκο. Το Αμερικάνικο στέλεχος αντελήφθη ότι κάτι δεν πήγαινε καλά και το ανέφερε. Ωστόσο, ο ίδιος ο Λάλας έχει υποστηρίξει ότι ουσιαστικά προδόθηκε από ανθρώπους που ήξεραν το ρόλο του στην Ελλάδα. Το FBI ξεκίνησε μυστική επιχείρηση παρακολούθησης και κατέγραψε τον Λάλα σε βίντεο τη στιγμή που έκλεβε αρχεία που προορίζονταν για να καταστραφούν, μεταφέροντάς τα εκτός πρεσβείας και κατόπιν στα χέρια Έλληνα συνεργάτη του. Σύμφωνα με τις αμερικανικές αρχές, ο Λάλας αρχικά υποστήριξε ότι προσελήφθη από Έλληνες στρατιωτικούς αξιωματούχους το 1991 και ότι φοβόταν για τους συγγενείς του σε περίπτωση που αρνούνταν να αναλάβει το συγκεκριμένο ρόλο. Οι αρχές αργότερα ανακάλυψαν ότι η αρχή της κατασκοπευτικής του δράσης υπέρ της Ελλάδας ήταν το 1977, όταν ήταν ακόμα μέλος του Αμερικανικού στρατού.
Δίκη και καταδίκη
Τον Ιούνιο του 1993, ο Λάλας δήλωσε ένοχος στο αδίκημα της συνωμοσίας με σκοπό την κατασκοπεία και στις 16 Σεπτεμβρίου 1993 καταδικάστηκε σε 14 χρόνια κάθειρξης σε ομοσπονδιακές φυλακές των ΗΠΑ, χωρίς δυνατότητα χάρης. Οι διωκτικές αρχές πρότειναν την ποινή αυτή σε αντάλλαγμα για την αποκάλυψη εκ μέρους του Λάλας των ακριβών εγγράφων που παρέδωσε, καθώς επίσης και τα ονόματα αυτών στους οποίους τα παρέδωσε. Κατά τη διάρκεια της ανάκρισης, οι αμερικανικές αρχές πίστευαν ότι ο Λάλας δεν αποκάλυψε την ακριβή έκταση της δράσης του. Αυτό έγινε αντιληπτό πριν την καταδίκη του, όταν απέτυχε σε δύο τεστ αληθείας που διεξήγαγε το FBI.
Επακόλουθα
Στον Λάλα δόθηκε χάρη υπό περιοριστικούς όρους έως τον Ιούλιο του 2010. Επέστρεψε στην Ελλάδα στις 25 Νοεμβρίου του 2007, μετά από γραπτές διαβεβαιώσεις του Έλληνα Υπουργού Δικαιοσύνης Σωτήρη Χατζηγάκη ότι η Ελληνική κυβέρνηση θα αποδεχόταν οποιαδήποτε απόφαση των αμερικανικών δικαστηρίων σχετικά με την χάρη που δόθηκε στον καταδικασθέντα. Οι ελληνικές μυστικές υπηρεσίες τον θεωρούν ως τον πιο σημαντικό κατάσκοπο που είχαν κατά το δεύτερο μισό του 20ού αιώνα. Αν και η ελληνική κυβέρνηση δεν υποστήριξε πρακτικά τον Λάλα μετά τη σύλληψή του, ο ίδιος συνέχισε να υπερασπίζεται την μητρική του χώρα καθ’ όλη την περίοδο της φυλάκισής του. Κατά τη διάρκεια συνέντευξης που έδωσε στον δημοσιογράφο Αλέξη Παπαχελά, στην εκπομπή «Οι Φάκελοι», υποστήριξε ότι αν είχε τη δυνατότητα θα έπρατε τα ίδια, ακόμα κι αν χρειάζονταν να φυλακιστεί ξανά. Επίσης, αρνείται ότι έλαβε ποτέ χρήματα για την κατασκοπευτική του δράση και υποστηρίζει ότι το μόνο κίνητρό του ήταν τα αγνά πατριωτικά του αισθήματα για την Ελλάδα.
Εξωτερικοί σύνδεσμοι
Λαλας, Στιβεν Κατηγορία:Έλληνες κατάσκοποι Κατηγορία:Εθνική Υπηρεσία Πληροφοριών
Τζέρι Φίνλεϊ-Ντέι
Ο Τζέρι Φίνλεϊ Ντέι (Gerry Finley-Day, γενν. Broughty Ferry, Dundee, Σκοτία, Ηνωμένο Βασίλειο, 1947) είναι Βρετανός συγγραφέας, σεναριογράφος και δημιουργός κόμικς. Υπήρξε βασικός συντελεστής των εκδοτικών οίκων D.C. Thomson & Co και εκδότης στην εταιρεία I.P.C. Media, συγγράφοντας, βασικά, δακρύβρεκτες  ιστορίες για κοριτσίστικα κόμικς, πριν μεταπηδήσει –ως ελεύθερος επαγγελματίας, πλέον- το 1974 στο περιοδικό Battle Picture Weekly , το οποίο εξέδιδε ο Πατ Μιλς. Θεωρείται ένας από τους πλέον σημαντικούς δημιουργούς στη βρετανική σκηνή των εικονογραφημένων περιπετειών και διάφοροι χαρακτήρες του περιοδικού 2000AD, που ο ίδιος εμπνεύσθηκε, όπως της σειράς Rogue Trooper, παραμένουν εμβληματικοί.
Καριέρα
Ο Τζέρι από την ηλικία των 14 ετών μεγάλωσε στο Herordshide της Αγγλίας, όπου μετακόμισε η οικογένειά του. Ξεκίνησε την επαγγελματική συγγραφή το 1968 μέσω συνεργασιών που είχε με τα έντυπα War Picture Library και Commando Library. Η θητεία του στο σύνταγμα αλεξιπτωτιστών TAVR, το 1967, την οποία ο ίδιος επέλεξε, τον βοήθησε να δημιουργεί αληθοφανή πολεμικά σενάρια. Αποτέλεσε μέλος της ηγετικής ομάδας που δημιούργησε το περιοδικό 2000AD, το 1977, μαζί με το Μιλς και το Τζον Βάγκνερ. Με τον πρώτο έφτιαξαν τη σειρά ABC Warriors και με τον δεύτερο την ιστορία του Judge Dredd.
Προσωπική ζωή
Είναι νυμφευμένος με τη Λίντα και έχουν τρία παιδιά, δύο αγόρια κι ένα κορίτσι.
Παραπομπές
Κατηγορία:Βρετανοί δημιουργοί κόμικς
Κωνσταντίνος Μελισσηνός
Βιογραφικά στοιχεία
Γεννήθηκε στην Αθήνα στις 16 Νοεμβρίου 1867. Ολοκλήρωσε τη βασική του εκπαίδευση στην Μαγνησία της Μικράς Ασίας. Επέστρεψε στην Αθήνα το 1863 και σπούδασε ιατρική στο Εθνικό Πανεπιστήμιο, όπου αναγορεύτηκε διδάκτωρ το 1892. Συνέχισε τις σπουδές του στο Μόναχο το 1898. Επέστρεψε στην Ελλάδα και το 1901 διορίστηκε υφηγητής και αργότερα, το 1919, τακτικός καθηγητής της Παθολογικής Ανατομικής. Διετέλεσε πρύτανης του Πανεπιστημίου Αθηνών κατά το ακαδημαϊκό έτος 1930-1931.
Ναρέφκα
Η Ναρέφκα (πολωνικά: Narewka, На́раўка) είναι χωριό και διοικητική έδρα της Γκμίνα Ναρέφκα, στο Πόβιατ Χαϊνούφκα του Βοεβοδάτο Ποντλάσκιε, στην ανατολική Πολωνία. Ο πληθυσμό της υπολογίζεται σε 935 κατοίκους (το 2011). Το χωριό βρίσκεται κοντά στα σύνορα της Πολωνίας με τη Λευκορωσία. Πολλοί από τους κατοίκους της ανήκουν στη λευκορωσική μειονότητα της Πολωνίας.
Κωνσταντίνος Μελισσηνός
Βιογραφικά στοιχεία
Οι επιστημονικές του εργασίες αφορούν την ιστολογία, την εμβρυολογία και την ανατομία.
Ναρέφκα
Το χωριό έχει πολωνικές Καθολικές και λευκορωσικές Ανατολικές Ορθόδοξες εκκλησίες. Είχε συναγωγή, αλλά καταστράφηκε από τον τοπικό εβραϊκό πληθυσμό, οργισμένος όταν ο Κόκκινος Στρατός, που είχε εισβάλει στην Πολωνία το 1939, βεβήλωσε τη συναγωγή μετατρέποντάς την σε κτήριο αποθήκευσης. Η σημαντική εβραϊκή κοινότητα της Ναρέφκα χάθηκε τελικά στο Ολοκαύτωμα και δεν έχει αποκατασταθεί.
Κωνσταντίνος Μελισσηνός
Βιογραφικά στοιχεία
Απεβίωσε το 1945.
Ναρέφκα
Βρίσκεται σε μία από τις πέντε δίγλωσσες (πολωνικά-λευκορωσικά) περιοχές στο Βοεβοδάτο Ποντλάσκιε που ρυθμίζεται από τον Νόμο της 6ης Ιανουαρίου 2005 για τις εθνικές και εθνοτικές μειονότητες και τις περιφερειακές γλώσσες, ο οποίος επιτρέπει σε ορισμένες γκμίνα με σημαντικές γλωσσικές μειονότητες να εισάγουν μια δεύτερη, βοηθητική γλώσσα, που χρησιμοποιείται σε επίσημα πλαίσια παράλληλα με τα πολωνικά.
Εξωτερικοί σύνδεσμοι
Κατηγορία:Χωριά της Πολωνίας Κατηγορία:Βοεβοδάτο Μπιαουίστοκ (1919-1939)
Κωνσταντίνος Μελισσηνός
Πηγές
Κατηγορία:Καθηγητές Εθνικού και Καποδιστριακού πανεπιστημίου Αθηνών Κατηγορία:Έλληνες παθολόγοι Κατηγορία:Έλληνες ανατόμοι Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Ακαδία
Η Ακαδία ήταν αποικία που ίδρυσαν οι Γάλλοι στις αρχές του 17ου αι. στην περιοχή που σήμερα ανήκει στις καναδικές επαρχίες της Νέας Σκωτίας, του Νιου Μπράνσγουικ, της Νήσου του Πρίγκηπα Εδουάρδου και της Νέας Γης, καθώς και στην αμερικανική πολιτεία του Μέιν.
Το όνομα της Ακαδίας αποτελεί παραφθορά του ελληνικού τοπωνυμίου Αρκαδία. Το 1524, ο ιταλός θαλασσοπόρος Τζοβάνι ντα Βερρατσάνο (Giovanni da Verazzano), ταξιδεύοντας για λογαριασμό της Γαλλίας, έδωσε το όνομα «Arcadie» στα αμερικανικά παράλια του Ατλαντικού, επειδή οι περιοχές αυτές ήταν πλούσιες σε δάση και θύμιζαν την ελληνική μυθική Αρκαδία, έτσι όπως την περιέγραφαν διάφορα βουκολικά ειδύλλια της εποχής της Αναγέννησης. Το όνομα «Acadie» (χωρίς το r) χρησιμοποιήθηκε για πρώτη φορά το 1603 όταν ο βασιλιάς της Γαλλίας Ερρίκος Δ΄ διόρισε τον Πιέρ Ντουγκά (Pierre Dugua) υποκυβερνήτη των γαλλικών αποικιών της Αμερικής μεταξύ του 40ου και 46ου παραλλήλου. Την ονομασία «Acadie» (Ακαδία) χρησιμοποίησε κατόπιν και ο Γάλλος βασιλικός γεωγράφος και εξερευνητής Σαμουέλ ντε Σαμπλαίν (Samuel de Champlain).
Οι πρώτοι Γάλλοι έποικοι
Η πρώτη απόπειρα εποίκισης της Βόρειας Αμερικής έγινε το 1604 από 120 Γάλλους, επικεφαλής των οποίων ήταν ο Σαμουέλ ντε Σαμπλαίν. Η μικρή αποικία στη Νήσο του Τιμίου Σταυρού (Isle de Ste-Croix) είχε σύντομο βίο: ασυνήθιστοι και απροετοίμαστοι για τον βαρύ χειμώνα του Καναδά, οι μισοί έποικοι πέθαναν από σκορβούτο. Την άνοιξη του 1605, οι εναπομείναντες έποικοι καθώς και νέοι έποικοι από τη Γαλλία ίδρυσαν το Πορ Ρουαγιάλ (Port-Royal) και έτσι άρχισε ο εποικισμός της Ακαδίας (σημερινή Νέα Σκωτία).
Το 1608, ο Σαμουέλ ντε Σαμπλαίν ίδρυσε την Πόλη του Κεμπέκ σε μία στενωπό του ποταμού Αγίου Λαυρεντίου και έτσι άρχισαν να διαμορφώνονται οι δύο κύριες επαρχίες της Νέας Γαλλίας: η Ακαδία και ο Καναδάς (οι σημερινές καναδικές επαρχίες Κεμπέκ και Οντάριο).
Οι συγκρούσεις με τους Άγγλους
Η σχεδόν ταυτόχρονη εποίκιση της Βόρειας Αμερικής από τους Βρετανούς μοιραία οδήγησε σε συγκρούσεις με τους Ακαδιανούς. Οι διαμάχες των Γάλλων και των Βρετανών εποίκων άρχισαν το 1613 και εντάθηκαν προς το τέλος του 17ου αι. Το 1713, με τη Συνθήκη της Ουτρέχτης, η Ακαδία παραχωρήθηκε τελικά στη Μεγάλη Βρετανία, η οποία μετονόμασε την περιοχή σε Νέα Σκωτία. Τον Ιούλιο του 1745 έπεσε το Λουιμπούρ (Luisbourg), το τελευταίο γαλλικό οχυρό στην περιοχή του Ατλαντικού.
Η «Μεγάλη Αναστάτωση»
thumb|Σ. Ου. Τζέφερις: Η εκδίωξη των Ακαδιανών το 1755 (χωρίς χρονολογία;). Βιβλιοθήκη και Αρχεία του Καναδά (Library and Archives Canada) thumb|Η αποικία της Ακαδίας σε γαλλικό χάρτη του 1757.
Οι Ακάδιοι ή Ακαδοί του 17ου αι. δεν είχαν ιδιαίτερους εθνικούς δεσμούς με τη Γαλλία. Αν και οι περισσότεροι κατάγονταν από το Πουατού της Γαλλίας, εντούτοις ένιωθαν πιο πολύ δεμένοι με την αποικία τους παρά με την μητροπολιτική Γαλλία, όπου οι συνθήκες διαβίωσης ήταν κατά πολύ χειρότερες.
Εθνική συνείδηση
125px|thumb|Η εθνική σημαία των Ακαδιανών. Υιοθετήθηκε κατά την Β΄ εθνική σύνοδο των Ακαδιανών στο Νιου Μπράνσγουικ το 1884. Πρόκειται για τη γαλλική σημαία με ένα αστέρι στο επάνω αριστερό άκρο ως σύμβολο της Παναγίας, η οποία θεωρείται εθνική προστάτιδα των Ακαδιανών.
Οι Ακαδιανοί του Ατλαντικού, αν και ολιγάριθμοι σε σύγκριση με τους σύγκριση με τους υπόλοιπους γαλλόφωνους κατοίκους του Καναδά, απέκτησαν νωρίς εθνική συνείδηση. Η Μεγάλη Αναστάτωση αποτελεί σίγουρα καθοριστικό γεγονός στην ιστορία τους, και χαλύβδωσε τη θέλησή τους για εθνική επιβίωση. Αν και σχετικά φτωχοί — οι περισσότεροι ζούσαν και εξακολουθούν να ζουν από τη γεωργία και την αλιεία — εντούτοις ήδη από την πρώτη εθνική σύνοδό τους το 1881, οι Ακάδιοι άρχισαν να ζητούν να αναγνωριστούν ως ξεχωριστή εθνική οντότητα στον Καναδά. Το αποτέλεσμα αυτών των εθνικών διεκδικήσεων ήταν η ομοσπονδιακή κυβέρνηση του Καναδά να αναγνωρίσει το έθνος των Ακαδίων και η επαρχία του Νιου Μπράνσγουικ να αναγνωρίσει τη γαλλική γλώσσα ως επίσημη και ισοδύναμη της αγγλικής.
Εξωτερικοί σύνδεσμοι
Κατηγορία:Ιστορία του Καναδά
Ύσσωπος ο φαρμακευτικός
Ο Ύσσωπος ο φαρμακευτικός (Hyssopus officinalis) ή κοινώς ο ύσσωπος (hyssop), είναι βοτανώδες φυτό του γένους Hyssopus, εγγενές στη Νότια Ευρώπη, τη Μέση Ανατολή και την περιοχή γύρω από την Κασπία Θάλασσα. Λόγω των ιδιοτήτων του ως αντισηπτικό, ανακουφιστικό του βήχα και αποχρεμπτικό, συνήθως χρησιμοποιείται ως φαρμακευτικό φυτό.
Χαρακτηριστικά
Ο Ύσσωπος ένας έντονα χρωματισμένος θάμνος ή θαμνοειδές που κυμαίνεται σε ύψος από 30 έως 60 εκ. (12 έως 24 ίντσες). Το στέλεχος είναι ξυλώδες στη βάση, από την οποία αναπτύσσονται μια σειρά από ευθείς κλάδους. Τα φύλλα είναι λογχοειδή, χρώματος σκούρου πρασίνου και μήκους από 2 έως 2,5 εκ. (0,79 έως 0,98 ίντσες).
Ιστορία
Το φυτό ονόματι Ύσσωπος, χρησιμοποιείται από την κλασική αρχαιότητα. Η ονομασία του είναι μια άμεση προσαρμογή από το αρχαίο Ελληνικό ὕσσωπος. Η Εβραϊκή λέξη אזוב (ezov, esov ή esob) και η Ελληνική λέξη ὕσσωπος πιθανόν μοιράζονται μια κοινή (άγνωστη) καταγωγή. Η ονομασία ύσσωπος (hyssop), εμφανίζεται ως μετάφραση του ezov σε ορισμένες μεταφράσεις της Αγίας Γραφής, ιδιαιτέρως στο στίχο 9 του Ψαλμού του Δαυίδ 50:
αλλά οι ερευνητές προτείνουν ότι οι Βιβλικές αναφορές, δεν αναφέρονται στο φυτό που είναι σήμερα γνωστό ως ύσσωπος, αλλά μάλλον σε ένα από κάποιο αριθμό διαφορετικών βοτάνων, συμπεριλαμβανομένης της Origanum syriacum (Συριακής ρίγανης, συνήθως αναφερόμενης ως "ύσσωπος Βίβλου").
Ο Ύσσωπος χρησιμοποιείτο επίσης, στην Αίγυπτο, για την κάθαρση (την εκκλησιαστική κάθαρση), όπου, σύμφωνα με τον Χαιρήμονα των Στωϊκό, οι ιερείς τον έτρωγαν με το ψωμί, προκειμένου να εξαγνίσουν αυτό το είδος της τροφής και να το καταστήσουν κατάλληλο για τη λιτή τους διατροφή.
Καλλιέργεια
thumb|left|250px|Αιθέριο έλαιο Υσσώπου (Hyssopus officinalis). Το είδος στο σύνολό, του είναι ανθεκτικό στην ανομβρία και ανεκτικό στα ασβεστώδη, αμμώδη εδάφη. Ευδοκιμεί στις ηλιόλουστες τοποθεσίες και τα θερμά κλίματα.
Καλλιεργητικές ποικιλίες περιλαμβάνουν το "Μπλε Άνθος".
Συγκομιδή
Υπό τις καλύτερες δυνατές καιρικές συνθήκες, το βότανο Ύσσωπος συλλέγεται δύο φορές το χρόνο, μία φορά στο τέλος της άνοιξης και ακόμα μια φορά στις αρχές του φθινοπώρου. Τα φυτά κατά προτίμηση συγκομίζονται όταν είναι σε ανθοφορία, ώστε να συλλέγουν οι ανθοφόρες άκρες.
Μόλις κοπούν οι μίσχοι, συλλέγονται και ξηραίνονται είτε στοιβαζόμενοι σε παλέτες, ώστε να επιτραπεί η αποστράγγισή τους ή αναρτώνται δια να ξηραθούν. Η πραγματική διαδικασία ξήρανσης πραγματοποιείται σε δροσερό, ξηρό και καλά αεριζόμενο χώρο, όπου τα υλικά ανακινούνται αρκετές φορές, ώστε να διασφαλιστεί το ομοιόμορφο στέγνωμα. Τα αποξηραμένα βότανα, φυλάσσονται από την έκθεση στον ήλιο, για την πρόληψη αποχρωματισμού και οξείδωσης. Η διαδικασία αποξήρανσης διαρκεί περίπου έξι ημέρες στο σύνολό της. Μόλις αποξηρανθούν, τα φύλλα αφαιρούνται και τα δύο συστατικά, τα φύλλα και τα άνθη, ψιλοκόβονται. Το τελικό αποξηραμένο προϊόν, ζυγίζει το ένα τρίτο του αρχικού νωπού βάρους και μπορεί να αποθηκευτεί έως και 18 μήνες.
Χρήσεις
Το φυτό χρησιμοποιείται συνήθως από τους μελισσοκόμους για να παραχθεί πλούσιο και αρωματικό μέλι.
Τα φύλλα του βοτάνου υσσώπου, χρησιμοποιούνται ως αρωματικό καρύκευμα. Τα φύλλα έχουν μια ελαφρώς πικρή γεύση λόγω της τανίνης και ένα έντονο άρωμα μέντας. Λόγω της έντασης του, χρησιμοποιείται μετρίως στη μαγειρική. Το βότανο χρησιμοποιείται επίσης για τον αρωματισμό λικέρ και αποτελεί μέρος της επίσημης διαμόρφωσης του Chartreuse.
Φαρμακευτικές χρήσεις
Ως αρωματικό και φαρμακευτικό φυτό, ο Ύσσωπος είναι αντισπασμωδικό, αντιμυκητικό, αντισηπτικό, αντιβιοτικό, τονωτικό, στυπτικό, στομαχικό καθώς επίσης διαλύει τα αέρια του στομάχου. Το φυτό έχει τη δυνατότητα να μειώσει τον πυρετό. Το αφέψημά του χρησιμοποιείται για γαργάρες καθώς η αναλγητική δράση του βοτάνου καταπραΰνει από τον βήχα και τον πονόλαιμο, όπως επίσης είναι καλό για την καρδιά. Τέλος, ενισχύει το ανοσοποιητικό σύστημα, καθώς είναι διουρητικό και φυσική θεραπεία για το οίδημα.
Ως φαρμακευτικό βότανο, ο Ύσσωπος έχει ανακουφιστικές, αποχρεμπτικές και αντιβηχικές ιδιότητες. Το φυτό περιλαμβάνει τα χημικά thujone και φαινόλη, στα οποία προσδίδονται αντισηπτικές ιδιότητες. Οι υψηλές συγκεντρώσεις thujone και των χημικών ουσιών που διεγείρουν το κεντρικό νευρικό σύστημα, μπορεί να προκαλέσουν επιληπτικές αντιδράσεις, όταν λαμβάνονται σε αρκετά υψηλές δόσεις. Το αιθέριο έλαιο Υσσώπου, μπορεί να προκαλέσει επιληπτικές κρίσεις, ακόμα και χαμηλές δόσεις (2-3 σταγόνες), μπορεί να προκαλέσει σπασμούς στα παιδιά.
Έχει επίσης χρησιμοποιηθεί στη συνταγογράφηση οφθαλμικών σταγόνων και στοματικού διαλύματος.
Το βότανο Ύσσωπος, έχει επίσης παρατηρηθεί να διεγείρει το γαστρεντερικό σύστημα.
Σημειώσεις
<references responsive="0" group="Σημ." />
Εξωτερικοί σύνδεσμοι
Υσσωπος ο φαρμακευτικός Υσσωπος ο φαρμακευτικός Υσσωπος ο φαρμακευτικός
Αγκίστρι (νησί)
Γεωγραφία - Αξιοθέατα
Το Αγκίστρι είναι ένα πευκόφυτο τουριστικό νησί της Ελλάδας με έκταση 11,97 τετραγωνικών χιλιομέτρων με υψόμετρο 294 μέτρα, νοτιοδυτικά και σε απόσταση 3,5 χιλιομέτρων από το λιμάνι της Αίγινας, με 1.142 κατοίκους (στην απογραφή του 2011). Τους καλοκαιρινούς μήνες με την προσέλευση των τουριστών, ο αριθμός των κατοίκων φτάνει στις 5.000. Ανήκει στο Νομό Αττικής και βρίσκεται στην καρδιά του Σαρωνικού. Στο νησί υπάρχουν τέσσερα χωριά: το Μεγαλοχώρι ή Μύλος (χώρα του νησιού), η Σκάλα (το φυσικό λιμάνι όπου προσεγγίζουν τα φέρι μποτ από Πειραιά/Αίγινα), τα Λιμενάρια και το Μετόχι.
Το νησί έχει καθημερινώς ακτοπλοϊκή σύνδεση με τον Πειραιά. Η διάρκεια του ταξιδιού με φέρι μποτ είναι 1,5 ώρα ενώ με το «Ιπτάμενο δελφίνι» 55 λεπτά. Η ακτοπλοϊκή σύνδεση με τον Πειραιά ξεκίνησε το 1960 ενώ μέχρι τότε η χρησιμοποιούνταν καΐκια από/προς την Αίγινα. Την 1η Σεπτεμβρίου 2006 έγιναν τα εγκαίνια του νέου λιμανιού στο Μεγαλοχώρι. Το νέο λιμάνι κατασκευάστηκε για την αποσυμφόρηση του κεντρικού λιμανιού της Σκάλας και την γενικότερη αναβάθμιση του τουρισμού στο νησί. Τα ιπτάμενα δελφίνια της ακτοπλοϊκής σύνδεσης με Πειραιά σήμερα προσεγγίζουν το νέο λιμάνι στο Μεγαλοχώρι.
Παραλίες
Στο νησί υπάρχουν πολλές και όμορφες παραλίες με πιο σημαντικές:
Πεζοπορικές Διαδρομές
Το νησί είναι γεμάτο πεύκα και για όσους αγαπούν την πεζοπορία προσφέρεται για περπάτημα.